ai4bharat/Pralekha huggingface dataset:
তথ্যওসম্প্রচারমন্ত্রক
ইয়াপ টিভি-তে ডিডি ইন্ডিয়া – বিশ্বব্যাপী ওটিটি প্ল্যাটফর্মের পরিধি বিস্তার
নতুন দিল্লি, ০৭ মার্চ, ২০২২
ডিডি ইন্ডিয়া চ্যানেলের বিশ্বব্যাপী প্রসার, বিশ্ব মঞ্চে বিভিন্ন আন্তর্জাতিক উন্নয়নে ভারতের দৃষ্টিভঙ্গি উপস্থাপন এবং বিশ্বের দরবারে দেশের সংস্কৃতি ও মূল্যবোধ তুলে ধরার লক্ষ্যে প্রসারভারতী ইয়াপ টিভির সঙ্গে একটি সমঝোতাপত্র স্বাক্ষর করেছে। এই চুক্তিতে স্বাক্ষর করেছেন প্রসারভারতীর সিইও শ্রী শশী শেখর ভেম্পতি এবং ইয়াপ টিভির প্রতিষ্ঠাতা তথা সিইও শ্রী উদয় রেড্ডি। ইয়াপ টিভি হলো একটি ওভার-দ্য-টপ  প্ল্যাটফর্ম, যা সারা বিশ্বের টেলিভিশন দর্শকদের জন্য একটি অন্যতম মাধ্যম।
এছাড়াও, ডিডি ইন্ডিয়া এখন আমেরিকা, ব্রিটেন, ইউরোপ, মধ্যপ্রাচ্য, সিঙ্গাপুর, অস্ট্রেলিয়া এবং নিউজিল্যান্ডে ইয়াপ টিভির ওটিটি প্ল্যাটফর্মে দেখা যাচ্ছে।
ডিডি ইন্ডিয়া, প্রসার ভারতীর আন্তর্জাতিক চ্যানেল এবং বিশ্বের কাছে ভারতের জানালা। চ্যানেলটি বিভিন্ন অনুষ্ঠানের মাধ্যমে আন্তর্জাতিক দর্শকদের কাছে সমস্ত স্থানীয় এবং বিশ্ব উন্নয়নের উপর ভারতের দৃষ্টিভঙ্গি তুলে ধরে। ১৯০ টিরও বেশি দেশে ডিডি ইন্ডিয়া দেখা যায়। সারা বিশ্বে ভারত এবং প্রবাসী ভারতীয়দের মধ্যে সেতু বন্ধনে বিশেষ ভূমিকা পালন করে থাকে ডিডি ইন্ডিয়া।
তীক্ষ্ণ বিশ্লেষণ ও ভাষ্যপাঠ এবং উন্নত ভিজ্যুয়াল উপস্থাপনার মাধ্যমে ভারত সম্পর্কিত বিষয়ে বিশ্বব্যাপী প্রভাব সৃষ্টিতে ডিডি ইন্ডিয়া নিজেকে প্রতিষ্ঠিত করেছে। গভীর বিশ্লেষণ এবং গবেষণার উপর ভিত্তি করে প্রচারিত বায়ো-কোয়েস্ট, জনপ্রিয় অনুষ্ঠানগুলির মধ্যে অন্যতম। কোভিড-১৯ –এর উৎপত্তি, টিকা তৈরি এবং কোভিড সম্পর্কিত অন্যান্য বৈজ্ঞানিক আবিষ্কার নিয়ে এই অনুষ্ঠান পরিচালিত হয়। ইন্ডিয়া আইডিয়াস, ওয়ার্ল্ড টুডে, ইন্ডিয়ান ডিপ্লোম্যাসি, ডিডি ডায়ালগ, নিউজ নাইট ইত্যাদি জনপ্রিয় অনুষ্ঠান এখানে সম্প্রচার করা হয়ে থাকে।
ইয়াপ টিভির মাধ্যমে, যেকেউ বিশ্বের যেকোনো সময় লাইভ টিভি দেখতে পারবেন। ইয়াপ টিভি ভারতীয় টিভি চ্যানেলগুলিকে যথাযথভাবে তুলে ধরেছে।
CG/SS/SKD/
(Visitor Counter : 172
প্রধানমন্ত্রীরদপ্তর
প্রধানমন্ত্রী বুদ্ধর উপরে পিআইবি পুস্তিকা সকলের সঙ্গে ভাগ করে নিয়েছেন, এই পুস্তিকা বিগত কয়েক বছরে বুদ্ধর উপর তাঁর দেওয়া ভাষণের এক সংকলন
নয়াদিল্লি, ১৯ এপ্রিল, ২০২৩
প্রধানমন্ত্রী শ্রী নরেন্দ্র মোদী আগামীকাল সকাল ১০টায় দিল্লিতে আন্তর্জাতিক বৌদ্ধ শিখর সম্মেলনে ভাষণ দেবেন।
প্রধানমন্ত্রী পত্র সূচনা কার্যালয়ের তৈরি করা একটি পুস্তিকা সকলের সঙ্গে ভাগ করে নিয়েছেন। এই পুস্তিকাটি ভগবান বুদ্ধকে নিয়ে এবং তাঁর চিন্তাভাবনা নিয়ে প্রধানমন্ত্রীর বিগত কয়েক বছরের ভাষণের সংকলন।
পত্র সূচনা কার্যালয়ের এক ট্যুইটের জবাবে প্রধানমন্ত্রী তাঁর ট্যুইটে বলেন, “আগামীকাল ২০ এপ্রিল সকাল ১০টায় দিল্লিতে আয়োজিত আন্তর্জাতিক বৌদ্ধ শিখর সম্মেলনে ভাষণ দেব। এই শিখর সম্মেলন ভগবান বুদ্ধের আদর্শকে আরও জনপ্রিয় করে তোলার জন্য কাজ করছেন এমন বিভিন্ন মানুষকে একত্রিত করে”।
PG/PM/SB
(
পরিবেশওঅরণ্যমন্ত্রক
সস্তায় পরিবেশ বান্ধব প্রযুক্তি উদ্ভাবনের জন্য সারা বিশ্বকে একজোট হয়ে কাজ করতে হবে : কেন্দ্রীয় পরিবেশ মন্ত্রী
নতুন দিল্লি, ২৮ এপ্রিল, ২০২০
কোভিড – ১৯ মহামারীর ফলে উদ্ভুত অর্থনৈতিক পরিস্থিতি মোকাবিলায় এবং জলবায়ু পরিবর্তনের বিষয়ে একাদশতম পিটার্সবার্গ জলবায়ু বিষয়ক আলোচনায় ভারত সহ ৩০টি দেশ অংশ গ্রহণ করে। এই সম্মেলনে জলবায়ু পরিবর্তন রোধে সংঘবদ্ধভাবে স্থিতিশীল উদ্যোগের ওপর গুরুত্ব দেওয়া হয়।
ভিডিও কনফারেন্সের মাধ্যমে অনুষ্ঠিত, পিটার্সবার্গ জলবায়ু বিষয়ক আলোচনায় ভারতের প্রতিনিধিত্ব করেন, কেন্দ্রীয় পরিবেশ, বন ও জলবায়ু পরিবর্তন দপ্তরের মন্ত্রী, শ্রী প্রকাশ জাভরেকড়। তিনি বলেন, যেভাবে সারা পৃথিবী নোভেল করোনা ভাইরাসের টীকা আবিষ্কারে একজোট হয়ে কাজ করছে, সেইভাবে আমাদের স্বল্পমূল্যে পরিবেশ সংক্রান্ত প্রযুক্তি খুঁজে বের করতে হবে।
পরিবেশ সংক্রান্ত অর্থনীতির প্রসঙ্গ উল্লেখ করে শ্রী জাভরেকড় বলেন, আমাদের ১ লক্ষ কোটি মার্কিন ডলারের তহবিল গঠন করা প্রয়োজন, যা বিকাশশীল দেশগুলিকে সাহায্যের জন্য প্রয়োজন হবে। কোভিড – ১৯ মহামারীর মোকাবিলায় সারা বিশ্বের সঙ্গে সহমর্মিতা পোষণ করে মন্ত্রী বলেন, কোভিড – ১৯ আমাদের শিখিয়েছে, কিভাবে অল্পতেই বেঁচে থাকা যায়। স্থিতিশীল জীবনযাত্রার জন্য আমাদের বিভিন্ন সামগ্রী ব্যবহারের ক্ষেত্রে আরো সতর্ক হতে হবে। প্রধানমন্ত্রী শ্রী নরেন্দ্র মোদী, প্যারিস কনফারেন্স অফ পার্টিসে  এই প্রসঙ্গটির ওপর গুরুত্ব আরোপ করেছিলেন বলে পরিবেশ মন্ত্রী জানান।
প্যারিস চুক্তি অনুযায়ী, পৃথিবীর তাপমাত্রা সংক্রান্ত উদ্যোগে সামিল হয়ে ভারত, ১০ বছরের মধ্যে জাতীয় স্তরে পরিবর্তন আনার লক্ষ্যে কাজ করে চলেছে। মন্ত্রী, এই প্রসঙ্গে, পুনর্নবীকরণ যোগ্য শক্তির ব্যবহার বাড়ানোর উপর গুরুত্ব দেন। সেই সঙ্গে জ্বালানী সাশ্রয়ে পরিবেশ বান্ধব কর্মসংস্থান গড়ে তুলতে হবে বলে মন্তব্য করেন। প্রথমবার ভিডিও কনফারেন্সের মাধ্যমে জলবায়ু নিয়ে আলোচনার আয়োজন করে জার্মানী। একাদশতম এই অধিবেশনে জার্মানীর সঙ্গে ব্রিটেনও পৌরহিত্য করে। রাষ্ট্রসংঘের জলবায়ু পরিবর্তনের উপর কনভেশনে  ৩০টি দেশের মন্ত্রী এবং প্রতিনিধিরা আজকের এই বৈঠকে যোগ দেন।
ইউএনএফসিসিসি-র ২০২০র পরবর্তী সময়ে প্যারিস চুক্তি বাস্তবায়িত করার লক্ষ্যে চলতি বছরের এই আলোচনা অত্যন্ত গুরুত্বপূর্ণ ছিল। কারণ, অংশগ্রহণকারী দেশগুলির কাছে কোভিড – ১৯ মহামারী থেকে তাঁদের নাগরিকদের জীবন রক্ষা করে ভবিষ্যতে আর্থ-সামাজিক সঙ্কট থেকে বেরিয়ে আসার জন্য এই সম্মেলন খুব গুরুত্বপূর্ণ।
শ্রী জাভরেকড়, জার্মানীর পরিবেশ, প্রকৃতি সংরক্ষণ এবং আনবিক সুরক্ষা দপ্তরের মন্ত্রী সানিয়া সুলৎজ-এর সঙ্গে একটি দ্বিপাক্ষিক বৈঠক করেন। এই বৈঠকে কোভিড – ১৯ মহামারীর মোকাবিলায় উভয় দেশের পরিস্থিতি নিয়ে আলোচনা হয়। আলোচনার সময় জলবায়ু পরিবর্তন, জীববৈচিত্র রক্ষা এবং বিভিন্ন ক্ষেত্রে কারিগরি সহায়তা নিয়ে আলোচনা হয়েছে।
(CG/CB/SFS
রেলমন্ত্রক
ভারতীয় রেল,গুরুত্বপূর্ণ কেন্দ্র গুলির সঙ্গে যোগাযোগের জন্য ৫৮ টি রেল পথে ১০৯টি সময় ভিত্তিক পণ্যবাহী ট্রেন পরিষেবা চালু করেছে
এত সংখ্যক পণ্যবাহী ট্রেনের জন্য এই প্রথম সময় ভিত্তিক পরিষেবা চালু হলো
আঞ্চলিক শিল্প সংস্থা, ই-কমার্স সংস্থা, ইচ্ছুক গোষ্ঠী, ব্যক্তিগত বা অন্য যে কোনো মাল বাহক সংস্থা এই পণ্যবাহী ট্রেনগুলিতে পার্সেল পাঠানোর জন্য সংরক্ষণ করতে পারেন
এন টি ই এস ওয়েবসাইটে এ বিষয়ে যাবতীয় তথ্য পাওয়া যাচ্ছে
নতুন দিল্লি, ৮ এপ্রিল, ২০২০
গোটা দেশে পণ্য সরবরাহ অব্যাহত রাখতে ও অত্যাবশ্যক পণ্য সামগ্রীর যোগান দিতে ভারতীয় রেল সময়সূচি ভিত্তিক পণ্যবাহী ট্রেন পরিষেবা চালু করেছে। এর ফলে কৃষি ও শিল্প ক্ষেত্রের পাশাপাশি সাধারণ মানুষের কাছে প্রয়োজনীয় সামগ্রী সময়মতো পৌছে দেবার কাজ আরও মসৃণ হবে।
লকডাউন কালে ৫৮টি রেলপথে ১০৯ টি বিশেষ পণ্যবাহী ট্রেন পরিষেবার বিজ্ঞপ্তি জারি হয়েছে। ৫ই এপ্রিল ২০২০ পর্যন্ত ২৭টি রেলপথ চিহ্নিত করা হয়েছে। এর মধ্যে ১৭টি নিয়মিত পরিষেবার অন্তর্গত। পাশাপাশি ৪০টি নতুন রেলপথ চিহ্নিত করা হয়েছে। এই পথে দ্রুততার সঙ্গে দেশের গুরুত্বপূর্ণ শহর গুলিতে প্রয়োজনীয় সামগ্রী পৌছে দেওয়া হবে।
গ্রাহকদের চাহিদা অনুযায়ী এই সময়সূচি ভিত্তিক পণ্যবাহী ট্রেনের পরিকল্পনা করা হয়েছে। এই পণ্যবাহী ট্রেন গুলি মূলত দিল্লি, মুম্বাই, কোলকাতা, চেন্নাই, হায়দ্রাবাদ এবং বেঙ্গালুরুর মধ্যে সংযোগ স্থাপন করবে।
এছাড়াও এই ট্রেন গুলি ভোপাল, এলাহাবাদ, দেরাদুন, বারাণসী, রাঁচি, গোরখপুর, তিরুবনন্তপুরম, সালেম, ওয়ারঙ্গল, বিজয়ওয়াড়া, বিশাখাপত্তনম, রৌড়কেল্লা, বিলাসপুর, ভুশোয়াল, টাটানগর, জয়পুর, ঝাঁসী, আগ্রা, নাসিক, নাগপুর, জলগাওঁ, সুরাত, পুনে, রায়পুর, পাটনা, আসানসোল, কানপুর, বিকানের, আজমেঢ়, গ্বালিয়র, মথুরা, নেল্লোর, জাবালপুরের মতন শহর গুলির সঙ্গে সংযোগ করবে।
এছাড়াও ভারতীয় রেল দুধের জন্য বিশেষ ট্রেন চালাচ্ছে। গুজরাটের পালানপুর থেকে দিল্লীর পল্ওয়াল এবং অন্ধ্রপ্রদেশের রেনিগুংতা থেকে দিল্লী।
দুগ্ধজাত সামগ্রীর জন্য গুজরাটের কন্করিয়া থেকে কানপুর আর সাঁকরাইল অব্দি ট্রেন চলছে।
অন্যান্য সামগ্রীর জন্য পাঞ্জাবের মোগা থেকে অসমের চাঙসারি পর্যন্ত পণ্যবাহী বিশেষ ট্রেন চলছে।
দেশের সব অংশে সংযোগ স্থাপনের জন্যে যে সব অঞ্চলে চাহিদা কম সেখানেও সময় ভিত্তিক পণ্যবাহী ট্রেন পরিষেবা চালু করা হয়েছে।
এই পরিষেবার অন্তর্গত পণ্য পরিবহণ করতে বা এই পরিষেবার সুবিধা কোনো সংস্থা বা ব্যক্তি নিতে পারেন।
সম্প্রতি যে সব পণ্য গুলি নিয়ে যাওয়ার প্রবণতা দেখা যাচ্ছে তা হলো ডিম, ফল, সবজি, মাছ, ওষুধ, চিকিৎসা সরঞ্জাম, মাস্ক, দুধ, দুগ্ধজাত পণ্য, বীজ ইত্যাদি।
পণ্যবাহী ট্রেন গুলি যাত্রাপথে সব এলাকার নির্দিষ্ট স্টেশনে পণ্য ওঠানামার কাজ করবে। ট্রেন গুলির সময়সূচি খবরের কাগজে প্রকাশ করা হয়েছে।
(CG/PPM
প্রধানমন্ত্রীরদপ্তর
প্রধানমন্ত্রী দেশের আরও ১০টি জলাজমি রামসর সাইট হিসাবে মান্যতা পাওয়ায় সন্তোষ প্রকাশ করেছেন
নয়াদিল্লি, ০৩ অগাস্ট, ২০২২
প্রধানমন্ত্রী শ্রী নরেন্দ্র মোদী দেশের আরও ১০টয়ি জলাজমি রামসর সাইট হিসাবে মান্যতা পাওয়ায় সন্তোষ প্রকাশ করেছেন।
এক ট্যুইট বার্তায় প্রধানমন্ত্রী বলেন, “দেশের আরও ১০টি জলাজমি রামসর সাইট হিসাবে মান্যতা পাওয়ায় প্রত্যেক পরিবেশ প্রেমী আনন্দিত হবেন। গত মাসে ৫টি এ ধরনের স্থান একই মান্যতা পেয়েছিল। এর ফলে, আমাদের প্রাকৃতিক পরিবেশ রক্ষার প্রতিশ্রুতি আরও সুদৃঢ় হবে”।
PG/PM/SB
(
প্রতিরক্ষামন্ত্রক
ভারতের সেনা প্রধানের মার্কিন যুক্তরাষ্ট্র সফর
নয়াদিল্লি, ১ এপ্রিল, ২০১৯
ভারতের সেনা প্রধান জেনারেল বিপিন রাওয়াত আগামীকাল  থেকে ৫ই এপ্রিল পর্যন্ত সরকারি সফরে মার্কিন যুক্তরাষ্ট্র যাবেন। এই সফরকালে তাঁর নেতৃত্বে একটি প্রতিনিধিদল মার্কিন যুক্তরাষ্ট্রের সশস্ত্র বাহিনীর বরিষ্ঠ কর্মকর্তাদের সঙ্গে মতবিনিময় করবেন। দু’দেশের সামরিক বাহিনীর মধ্যে সহযোগিতাকে আরও এগিয়ে নিয়ে যাওয়ার লক্ষ্যেই তাঁরা নিজেদের মধ্যে আলাপ-আলোচনা করবেন। ভারতের সেনাবাহিনীর প্রধান ওয়েস্ট পয়েন্টে মার্কিন সামরিক অ্যাকাডেমি সফর করবেন। এছাড়া, তিনি কানসাসের ফোর্ট লিভেনওয়ার্থে সামরিক কম্যান্ড এবং জেনারেল স্টাফ কলেজ পরিদর্শন করবেন।
জেনারেল রাওয়াত সে দেশের যৌথ বাহিনীর প্রধান জেনারেল জোসেফ ডানফোর্ড এবং মার্কিন বাহিনীর চিফ অফ স্টাফ জেনারেল মার্ক এ মিলের সঙ্গে বৈঠক করবেন। এছাড়া, জেনারেল রাওয়াত কম্যান্ড এবং স্টাফ কলেজের প্রাক্তনীদের সঙ্গেও মিলিত হবেন। এই সফরের ফলে দু’দেশের সামরিক সম্পর্ক আরও জোরদার হবে বলে আশা করা যায়।
CG/PB/DM
(Visitor Counter : 99
প্রধানমন্ত্রীরদপ্তর
বিশিষ্ট বিজ্ঞানী ডঃ এন. গোপালকৃষ্ণন-এর প্রয়াণে প্রধানমন্ত্রীর শোক প্রকাশ
নয়াদিল্লি, ২৮ এপ্রিল, ২০২৩
প্রধানমন্ত্রী শ্রী নরেন্দ্র মোদী বিশিষ্ট বিজ্ঞানী ডঃ এন. গোপালকৃষ্ণন-এর প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“ডঃ এন. গোপালকৃষ্ণনজির প্রয়াণে আমি শোকাহত। তিনি ছিলেন বহুমুখী প্রতিভার অধিকারী। বিজ্ঞান এবং শিক্ষা জগতে তাঁর গুরুত্বপূর্ণ অবদান রয়েছে। আধ্যাত্মিক জ্ঞান এবং ভারতীয় দর্শনের প্রতি তাঁর অগাধ উৎসাহ ছিল। তাঁর পরিবারের সদস্যদের সমবেদনা জানাই। ওঁ শান্তি।”
PG/CB/NS
(
সড়কপরিবহণওমহাসড়কমন্ত্রক
সড়ক পরিবহন মন্ত্রক আন্তর্জাতিক নিয়ম অনুসারে যানবাহনের মাপ নির্ধারণ করল
নয়াদিল্লী, ১ জুলাই, ২০২০
সড়ক পরিবহন এবং মহাসড়ক মন্ত্রক ২৬শে জুন GSR No.414  নির্দেশ অনুযায়ী ১৯৮৯এর কেন্দ্রীয় মোটর ভেহিকেল্স নিয়মের ৯৩ নম্বর নিয়মটিকে সংশোধন করেছে। এই সংশোধনের মাধ্যমে যানবাহনের আকারের ক্ষেত্রে আন্তর্জাতিক মান অনুযায়ী সেগুলিকে তৈরি করতে হবে। এরফলে দেশে যানবাহনের আকার বৃদ্ধি পাবে। ফলে যানবাহনে বেশি সংখ্যক যাত্রী পরিবহন ও অধিক পরিমাণ পণ্য চলাচল করতে পারবে।
নতুন এই সংশোধন অনুসারে এল১ এবং এল২ অর্থাৎ দু-চাকার গাড়ির ক্ষেত্রে এতদিন পর্যন্ত কোন নির্দিষ্ট মাপ ছিলনা। কিন্তু এখন ইউরোপীয় ইউনিয়নের নিয়ম অনুযায়ী এল২-র দৈর্ঘ্য সর্বোচ্চ ৪ মিটার ও উচ্চতা ২.৫ মিটার পর্যন্ত হবে। তিন চাকার এল৫এম ও এল৫এন-এর উচ্চতা ২.২ মিটার থেকে বাড়িয়ে ২.৫ মিটার করা হয়েছে। বর্তমান নির্দেশ অনুযায়ী নিউম্যাটিক ট্রেলারের ক্ষেত্রে তার আকৃতি মডিউলার হাইড্রোলিক ট্রেলার মতন করা যাবে।
ইউরোপীয় ইউনিয়নের নিয়ম অনুযায়ী রোড ট্রেনের দৈর্ঘ্য কয়েকটি নির্দিষ্ট রাস্তায় ২৫.২৫ মিটার করার প্রস্তাব দেওয়া হয়েছে। পণ্য পরিবাহী যানবাহন  আকৃতির পরিবর্তন ঘটানো হয়েছে। এক্ষেত্রে এইসব যানবাহন যাতে কন্টেনার নিয়ে যেতে পারে সেই দিকটি বিবেচনা করা হয়েছে।
এম শ্রেণীর যানবাহনের ক্ষেত্রে উচ্চতা ৩.৮ মিটার থেকে বাড়িয়ে ৪ মিটার করা হয়েছে। তবে আন্তর্জাতিক ইউএনইসিই মান অনুসারে বিমানবন্দরে যাত্রীবাহি বাসের ক্ষেত্রে উচ্চতা ৩.৮ মিটার-ই রাখা হয়েছে।
বাস-এর দৈর্ঘ্য ১২ মিটার থেকে বাড়িয়ে ১৩.৫ মিটার করা হয়েছে। পণ্য পরিবাহী যানবাহনের ক্ষেত্রে উচ্চতা ৩.৮ মিটার থেকে বাড়িয়ে ৪ মিটার করা হলেও এন১ শ্রেণীর যানবাহনের ক্ষেত্রে উচ্চতা ৩ মিটার করা হয়েছে।
ট্রেলারের জন্য সংশোধনীতে আইএসও মান অনুযায়ী ৪৫ ফুটের কন্টেনার যাতে বহন করা যায় সেই প্রস্তাব রাখা হয়েছে। ব্যতিক্রম ছাড়া ট্রেলারের উচ্চতাও ৩.৮ মিটার থেকে বাড়িয়ে ৪ মিটার করা হয়েছে এবং দৈর্ঘ্য ১৮ মিটার থেকে বৃদ্ধি করে ১৮.৭৫ মিটার করা হয়েছে। সেমি ট্রেলারের ক্ষেত্রে ৪.৫২ মিটারের বেশি আকৃতির কন্টেনার রাখা যাবেনা। এই ট্রেলারগুলি হিমায়িত পদার্থ বহন করে।
যানবাহন নির্মাণকারী সংস্থাগুলি যানবাহন, নির্মাণ শিল্পে ব্যবহৃত বিশেষ যান ও জীবজন্তু বহনের জন্য যে ট্রাক ট্রেলার অথবা ট্রাক্টর ট্রেলার ব্যবহার করে সেগুলির সার্বিক উচ্চতা ৪.৭৫ মিটারের বেশি করা যাবেনা। এছাড়াও যেসব ট্রেলার সম্পূর্ণ ঢাকা থাকে সেগুলির উচ্চতা নির্দিষ্ট ক্ষেত্রে ৪.৭৫ মিটার পর্যন্ত বাড়ানো যাবে। এই ট্রেলারগুলি প্রস্থ ২.৬ মিটার পর্যন্ত করা যেতে পারে।
(CG/CB/NS
নীতিআয়োগ
কেন্দ্রীয় অর্থ ও কর্পোরেট বিষয়কমন্ত্রী শ্রীমতী নির্মলা সীতারমণ আগামীকাল জাতীয় মুদ্রাকরণ পাইপলাইনের সূচনা করবেন
নতুনদিল্লি, ২২শে আগস্ট, ২০২১
কেন্দ্রীয় অর্থ ও কর্পোরেট বিষয়কমন্ত্রী শ্রীমতী নির্মলা সীতারমণ আগামীকাল নতুনদিল্লিতে জাতীয় মুদ্রাকরণ পাইপলাইনের সূচনা করবেন। জাতীয় মুদ্রাকরণ পাইপলাইনে কেন্দ্রীয় সরকারের ব্রাউনফিল্ড পরিকাঠামো সম্পদ চার বছর ধরে ব্যবহারের পরিকল্পনা করা হয়েছে। বিনিয়োগকারীদের আকৃষ্ট করার পাশাপাশি সরকারের মধ্যবর্তী পরিকল্পনা অনুযায়ী সম্পদের মুদ্রাকরণ উদ্যোগ বাস্তবায়িত করা হবে।
২০২১-২২ সালের বাজেটে সম্পদের মুদ্রাকরণের মাধ্যমে অর্থ সংস্থানের উপর গুরুত্ব দেওয়া হয়েছে। এর সাহায্যে পরিকাঠামো ক্ষেত্রে বিনিয়োগ এবং বিভিন্ন প্রকল্প রূপায়নে সুবিধা হবে।
নীতি আয়োগের ভাইস চেয়ারম্যান ডঃ রাজীব কুমার, কার্যনির্বাহী আধিকারিক শ্রী অমিতাভ কান্ত এবং যে সব মন্ত্রকের সম্পদের মুদ্রাকরণ করা হবে সেই সব মন্ত্রকের আধিকারিকরা এই অনুষ্ঠানে উপস্থিত থাকবেন।
CG/CB/
(Visitor Counter : 204
প্রধানমন্ত্রীরদপ্তর
ভারত-সংযুক্ত আরব আমিরশাহী ভার্চ্যুয়াল শীর্ষ বৈঠক
নয়াদিল্লি, ১৮ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী এবং আবু ধাবির যুবরাজ শেখ মহম্মদ বিন জায়েদ অল নাহয়ান আজ এক ভার্চ্যুয়াল শীর্ষ বৈঠকে মিলিত হন। উভয় নেতাই বিভিন্ন ক্ষেত্রে দ্বিপাক্ষিক সম্পর্কে নিরন্তর অগ্রগতিতে গভীর সন্তোষ প্রকাশ করেন। প্রধানমন্ত্রী শ্রী মোদী এবং সে দেশের যুবরাজ অল নাহয়ান ‘ভারত ও সংযুক্ত আরব আমিরশাহীর মধ্যে সুসংবদ্ধ কৌশলগত অংশীদারিত্বে অগ্রগতি : নতুন দিক, নতুন মাইলফলক’ শীর্ষক এক যৌথ ভবিষ্যৎমুখী দৃষ্টিভঙ্গি সম্বলিত বিবৃতি জারি করেন। এই বিবৃতিতে দুই দেশের মধ্যে ভবিষ্যৎমুখী রূপরেখার কথা বলা হয়েছে। সেইসঙ্গে, গুরুত্বপূর্ণ বিষয়গুলি খুঁজে বের করা ও তার সম্ভাব্য পরিণাম সম্পর্কেও রূপরেখা দেওয়া হয়েছে। এ ধরনের অভিন্ন ভবিষ্যৎমুখী রূপরেখা প্রণয়নের উদ্দেশ্যই হল বাণিজ্য, বিনিয়োগ এবং বিভিন্ন ক্ষেত্রে উদ্ভাবন সহ অর্থনীতি, শক্তি, জলবায়ু পরিবর্তনের মোকাবিলা, উদীয়মান প্রযুক্তি, দক্ষতা ও শিক্ষা, খাদ্য নিরাপত্তা, স্বাস্থ্য পরিচর্যা, প্রতিরক্ষা এবং নিরাপত্তার ক্ষেত্রে সহযোগিতা আরও বাড়ানো।
দুই নেতার মধ্যে এই শীর্ষ বৈঠকের আরও একটি উল্লেখযোগ্য বিষয় হল, সর্বাঙ্গীণ অর্থনৈতিক অংশীদারিত্ব চুক্তি স্বাক্ষর এবং এ সম্পর্কিত নথি বিনিময়। ভারতের বাণিজ্য ও শিল্পমন্ত্রী শ্রী পীযূষ গোয়েল এবং সংযুক্ত আরব আমিরশাহীর আর্থিক বিষয়ক মন্ত্রী আবদুল্লাহ বিন তৌক অল মারি ভার্চ্যুয়াল পদ্ধতিতে চুক্তিপত্রে স্বাক্ষর ও নথিপত্র বিনিময় করেন। এই চুক্তির ফলে ভারত ও সংযুক্ত আরব আমিরশাহীর মধ্যে ব্যবসায়িক ক্ষেত্রে অগ্রগতি ঘটবে। সেইসঙ্গে, একে অপরের বাজারে প্রবেশের সুযোগ বৃদ্ধি পাবে এবং শুল্ক হার কমবে। দুই দেশের মধ্যে বাণিজ্যিক ক্ষেত্রে এই চুক্তি স্বাক্ষরের ফলে বর্তমান দ্বিপাক্ষিক লেনদেনের পরিমাণ ৬০ বিলিয়ন মার্কিন ডলার থেকে আগামী পাঁচ বছরে বেড়ে ১০০ বিলিয়ন মার্কিন ডলারে পৌঁছবে বলে মনে করা হচ্ছে।
ভারতের প্রধানমন্ত্রী এবং সে দেশের যুবরাজ ভারতের স্বাধীনতার ৭৫তম বার্ষিকী এবং সংযুক্ত আরব আমিরশাহীর প্রতিষ্ঠার ৫০তম বার্ষিকী উপলক্ষে একটি স্মারক ডাকটিকিট প্রকাশ করেন। এই শীর্ষ বৈঠকে দু’দেশের কয়েকটি সংস্থার মধ্যে দুটি সমঝোতাপত্র স্বাক্ষরের কথাও ঘোষণা করা হয়। এগুলি হল – খাদ্য নিরাপত্তা করিডর গড়ে তুলতে এপিইডিএ এবং ডিপি ওয়ার্ল্ড তথা অল দাহরা সংস্থার মধ্যে সমঝোতাপত্র এবং আর্থিক পরিকল্পনা ও পরিষেবায় সহযোগিতার লক্ষ্যে ভারতের গিফট সিটি এবং আবু ধাবির গ্লোবাল মার্কেট অন কো-অপারেশনের সঙ্গে সমঝোতাপত্র। এছাড়াও আরও দুটি সমঝোতাপত্র স্বাক্ষরিত হয়েছে। এর একটি জলবায়ু পরিবর্তনের মোকাবিলায় সহযোগিতা এবং অন্যটি শিক্ষাক্ষেত্রে পারস্পরিক সহযোগিতা।
কোভিড মহামারীর সময় ভারতীয় সম্প্রদায়ের মানুষের প্রতি বিশেষ যত্নবান হওয়ার জন্য প্রধানমন্ত্রী আবু ধাবির যুবরাজকে ধন্যবাদ জানান। শ্রী মোদী যত দ্রুত সম্ভব ভারত সফরের জন্য তাঁকে আমন্ত্রণ জানিয়েছেন।
CG/BD/DM/
(
বস্ত্রমন্ত্রক
কোভিড – ১৯ এর সংক্রমণ থেকে সুরক্ষার জন্য পিপিই কভারালসের নমুনা এখন ৮টি অনুমোদিত গবেষণার থেকে পরীক্ষা করা যাবে : সব গবেষণাগারগুলিই এনএবিএল স্বীকৃত
নতুন দিল্লি, ৮ই মে, ২০২০
কোভিড – ১৯ এর সংক্রমণ থেকে রক্ষা পাওয়ার জন্য যে পিপিই কভারালস লাগে সেগুলির নমুনার পরীক্ষা এখন ৮টি অনুমোদিত গবেষণাগার থেকে করা যাবে। এই গবেষণাগারগুলির হল –
১) তামিলনাডুর কোয়েম্বাটুরের সাউথ ইন্ডিয়া টেক্সটাইলস রিসার্চ অ্যাসোসিয়েশন ।
২) নতুন দিল্লির ডিআরডিও – আইএনএমএএস।
৩) চেন্নাইয়ের আভাড়ির হেভি ভেহিকেলস ফ্যাক্টরি।
৪) উত্তরপ্রদেশের কানপুরের স্মল আর্মস ফ্যাক্টরি।
৫) উত্তরপ্রদেশের কানপুরের অর্ডন্যান্স ফ্যাক্টরি।
৬) উত্তরপ্রদেশের মুরাদনগরের অর্ডন্যান্স ফ্যাক্টরি।
৭) মহারাষ্ট্রের অম্বেরনাথের অর্ডন্যান্স ফ্যাক্টরি। এবং
৮) পশ্চিমবঙ্গের ইছাপুরের মেটাল এন্ড স্টিল ফ্যাক্টরি।
এই গবেষণাগারগুলি এনএবিএল-এর স্বীকৃতি পেয়েছে।
কেন্দ্রের স্বাস্থ্য ও পরিবার কল্যাণ মন্ত্রকের দোসরা মার্চের এক নির্দেশিকায়,বলা হয়েছে প্রযুক্তিগত চাহিদা অনুসারে এই পরীক্ষা এই সব জায়গায় করতে পারবে। বস্ত্র মন্ত্রক, ৬ই এপ্রিল আরেকটি নির্দেশিকায় জানিয়েছেএই পিপিই কভারালস-এর নমুনা পরীক্ষার পর ইউনিক সার্টিফিকেশন কোড ইস্যু করা হবে।
কাভারালস নির্মাণকারী সংস্থাগুলি এক হলফনামায় তাঁদের নমুনার বিস্তারিত তথ্য, জিএসটিআইএন নম্বর, কোম্পানির রেজিস্ট্রেশন নম্বর সহ প্রয়োজনীয় তথ্য উল্লেখ করবে। তারা আরো ঘোষণা করবে, যে তারা বস্ত্র উৎপাদন করে ঠিক-ই, কিন্তু বস্ত্র ব্যবসায়ী নয়।
(CG/CB/SFS
প্রধানমন্ত্রীরদপ্তর
ডায়মন্ড লিগ ট্রফি জয়ের জন্য নীরজ চোপড়াকে প্রধানমন্ত্রীর অভিনন্দন
নয়াদিল্লি, ৯ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী প্রথম ভারতীয় হিসেবে মর্যাদাপূর্ণ ডায়মন্ড লিগ ট্রফি জয়ের মাধ্যমে ইতিহাস সৃষ্টি করার জন্য শ্রী নীরজ চোপড়াকে অভিনন্দন জানিয়েছেন।
এক ট্যুইট র্বাতায় প্রধানমন্ত্রী বলেছেন;
“প্রথম ভারতীয় হিসেবে মর্যাদাপূর্ণ ডায়মন্ড লিগ ট্রফি জয়লাভ করে ইতিহাস সৃষ্টি করায় @Neeraj_chopra1 কে অভিনন্দন জানাই। তিনি আবারও তাঁর অধ্যাবসায় ও ধারাবাহিকতার প্রমাণ দিলেন। তাঁর ধারাবাহিক সাফল্য ভারতীয় খেলোয়াড়দের অনুপ্রাণিত করে।”
PG/CB/NS
(
প্রধানমন্ত্রীরদপ্তর
প্রাক্তন কেন্দ্রীয় মন্ত্রী দিগ্বিজয় সিংহ জালার মৃত্যুতে প্রধানমন্ত্রীর শোক প্রকাশ
নতুন দিল্লি, ৪ এপ্রিল, ২০২১
প্রাক্তন কেন্দ্রীয় মন্ত্রী শ্রী দিগ্বিজয় সিংহ জালার মৃত্যুতে প্রধানমন্ত্রী শ্রী নরেন্দ্র মোদী শোক প্রকাশ করেছেন।
একটি ট্যুইট বার্তায় প্রধানমন্ত্রী বলেছেন, "প্রাক্তন কেন্দ্রীয় মন্ত্রী দিগ্বিজয় সিংহ জালা জী'র আকস্মিক মৃত্যুতে আমি শোকাহত । তিনি গুজরাট ও জাতীয় রাজনীতিতে সক্রিয় ভূমিকা পালন করেছিলেন। পরিবেশের প্রতি তাঁর ভালোবাসা এবং সকলের প্রতি সেবার মনোভাবের জন্য তিনি চিরস্মরণীয় হয়ে থাকবেন। পরিবারের প্রতি আমার সমবেদনা জানাচ্ছি । ওম শান্তি। "
CG/SS
(
যোগাযোগওতথ্যপ্রযুক্তিমন্ত্রক
ফাইভ-জি স্পেকট্রাম নিলাম প্রক্রিয়াকে চূড়ান্ত রূপ দিতে আলাপ-আলোচনা
নয়াদিল্লি, ২৫ মার্চ, ২০২২
কেন্দ্রীয় স্বরাষ্ট্র মন্ত্রক, প্রতিরক্ষা মন্ত্রক এবং মহাকাশ দপ্তর সহ সচিবদের নিয়ে গঠিত একটি কমিটি উদীয়মান প্রযুক্তি/ব্যবহারকারীদের জন্য স্পেকট্রামের প্রয়োজনীয়তার প্রেক্ষিতে বিভিন্ন ব্যবহারকারী মন্ত্রক ও দপ্তরের মধ্যে স্পেকট্রাম বন্টন নিয়ে আলাপ-আলোচনা করেছে। এই কমিটি গুরুত্বপূর্ণ ব্যান্ডগুলিতে স্পেকট্রাম বন্টনের প্রস্তাব দিয়েছে। সেই অনুসারে, কেন্দ্রীয় টেলিযোগাযোগ দপ্তর গত বছরের ১৩ই সেপ্টেম্বর স্পেকট্রাম বন্টনের প্রস্তাব সম্পর্কে ভারতের টেলিযোগাযোগ নিয়ন্ত্রণ কর্তৃপক্ষ বা ট্রাই’কে অবহিত করে ইন্টারন্যাশনাল মোবাইল টেলিকম্যুনিকেশনের জন্য চিহ্নিত ফ্রিকোয়েন্সি ব্যান্ডগুলিতে স্পেকট্রামের নিলাম সম্পর্কে মতামত জানতে চায়।
সরকার চলতি বছরেই ফাইভ-জি স্পেকট্রাম নিলামের পরিকল্পনা করেছে।
উল্লেখ করা যেতে পারে, টেলিপরিষেবাদাতা সংস্থাগুলি শহর, শহরতলী এবং গ্রামীণ এলাকা সহ কলকাতা, দিল্লি, মুম্বাই, জামনগর, আমেদাবাদ, চেন্নাই, হায়দরাবাদ, বেঙ্গালুরু, লক্ষ্ণৌ, গুরগাঁও, গান্ধীনগর, চন্ডীগড়, পুণে এবং বারাণসীতে ফাইভ-জি পরিষেবা পরীক্ষা করে দেখেছে। ব্যবসায়িক স্বার্থে ও পরিষেবা সম্প্রসারণের অঙ্গ হিসাবে বিভিন্ন শহরে ফাইভ-জি পরিষেবা চালু করার অধিকার টেলি পরিষেবাদাতা সংস্থাগুলির রয়েছে।
রাজ্যসভায় আজ এক প্রশ্নের লিখিত জবাবে একথা জানান যোগাযোগ প্রতিমন্ত্রী দেবুসিং চৌহান।
CG/BD/SB
(Visitor Counter : 116
যুবওক্রীড়াবিষয়কমন্ত্রক
কেন্দ্রীয় মন্ত্রী শ্রী অনুরাগ ঠাকুর আজ জাতীয় যুব সংসদ উৎসব ২০২২-এর জাতীয় পর্যায়ের অনুষ্ঠানে উদ্বোধনী ভাষণ দিয়েছেন
নয়াদিল্লি, ১০ মার্চ, ২০২২
কেন্দ্রীয় ক্রীড়া ও যুব বিষয়ক মন্ত্রী শ্রী অনুরাগ ঠাকুর আজ সংসদের সেন্ট্রাল হলে তৃতীয় জাতীয় যুব সংসদ উৎসবের জাতীয় পর্যায়ের অনুষ্ঠানে উদ্বোধনী ভাষণ দিয়েছেন। অনুষ্ঠানে ক্রীড়া ও যুব বিষয়ক প্রতিমন্ত্রী শ্রী নিশিথ প্রমাণিক, মন্ত্রকের সচিব শ্রীমতী সুজাতা চতুর্বেদী সহ অন্য ব্যক্তিরা উপস্থিত ছিলেন। লোকসভার অধ্যক্ষ ওম বিড়লা আগামীকাল জাতীয় যুব সংসদ উৎসবের সমাপ্তি অনুষ্ঠানে ভাষণ দেবেন। সমাপ্তি অনুষ্ঠানে লোকসভার অধ্যক্ষের সামনে এই উৎসবের জাতীয় পর্যায়ের তিন জন বিজয়ী বক্তব্য রাখবেন।
অনুষ্ঠানের ভাষণে শ্রী অনুরাগ ঠাকুর জানান, এবারের এই উৎসবের বিষয়ভাবনা হ’ল – ‘নতুন ভারতের কন্ঠস্বর এবং সমাধান অনুসন্ধান ও নীতিগত ক্ষেত্রে অবদান’। তিনি এই উৎসবে অংশগ্রহণকারী সকলকে কঠিন বর্জ্য ব্যবস্থাপনা, ক্ষুধা দূরীকরণ, লিঙ্গ সমতা, সাশ্রয়ী ও স্বচ্ছ শক্তি, বিশুদ্ধ পানীয় জল ও স্যানিটেশনের মতো ক্ষেত্রে বিশেষ নজর দেওয়ার আহ্বান জানান। আজাদি কা অমৃত মহোৎসব উদযাপনের অঙ্গ হিসাবে এ পর্যন্ত দেশ যে অগ্রগতি লাভ করেছে, তা নিয়ে আলোচনা করা এবং দেশের স্বাধীনতার ১০০ বছর উদযাপনের সময় উদ্ভাবনী সমাধানের মাধ্যমে পরিবর্তন নিয়ে আসারও অনুরোধ জানান তিনি। মানুষের জীবনে পরিবর্তন নিয়ে আসতে স্বাস্থ্য, খেলাধূলা, সংবাদ মাধ্যম, পরিবহণ, পরিকাঠামো এবং বিশ্বের নানা ক্ষেত্রে যুবরা কি ভূমিকা পালন করতে পারেন এবং জীবনযাত্রাকে সহজ করে তোলার জন্য তাঁরা কি অবদান রাখতে পারেন, সে প্রশ্নও প্রতিযোগীদের সামনে তুলে ধরেন তিনি।
শ্রী অনুরাগ ঠাকুর স্বামী বিবেকানন্দের আদর্শকে পাথেয় করে চলার আহ্বান জানান। তিনি বলেন, এই আদর্শকে এগিয়ে নিয়ে গিয়ে জাতীয় যুব সংসদ তরুণদের মধ্যে নেতৃত্বের গুণাবলী তৈরিতে গুরুত্বপূর্ণ ভূমিকা পালন করেছে। যুবসম্প্রদায়কে স্বামী বিবেকানন্দের আদর্শ থেকে অনুপ্রেরণা গ্রহণের আর্জি জানান তিনি। আত্মনির্ভর ভারত প্রসঙ্গে কেন্দ্রীয় মন্ত্রী বলেন, মহামারী চলাকালীন সমগ্র বিশ্ব যখন লড়াই চলাচ্ছে, তখন ভারত এই পরিস্থিতি কাটিয়ে উঠতে একসঙ্গে কাজ করছে। এর মাধ্যমে বিশ্বের সামনে একটি দৃষ্টান্ত তৈরি করা গেছে। তিনি বলেন, সঠিক দৃষ্টিভঙ্গী ও নেতৃত্বের মাধ্যমে আমরা সকল প্রতিকূলতার মোকাবিলা করতে পারি। কেন্দ্রীয় মন্ত্রী বলেন, যুবসম্প্রদায়ের চেতনা এবং অংশগ্রহণের মাধ্যমে একটি দেশের ভিত্তি তৈরি হয়। তরুণরাই দেশ ও সমাজকে একটি নতুন উচ্চতায় নিয়ে যেতে পারে। তাঁরাই দেশের বর্তমান ও ভবিষ্যৎ। অতীত ও ভবিষ্যতের মধ্যে তাঁরাই সেতুবন্ধন করেছে। স্কিল ইন্ডিয়া, খেলো ইন্ডিয়া এবং ফিট ইন্ডিয়ার মতো প্রকল্পগুলিকে তুলে ধরতে প্রধানমন্ত্রী যে বিশেষ উদ্যোগ নিয়েছেন, সেকথাও জানান কেন্দ্রীয় মন্ত্রী। তিনি বলেন, এই প্রকল্পগুলির মাধ্যমে কেবল বহু যুব শুধু দক্ষই হননি, একটি শক্তিশালী ভারতের ভিত তৈরি হয়েছে। এদিন কেন্দ্রীয় মন্ত্রী যুব সংসদের বিভিন্ন পর্যায়ে অংশগ্রহণকারী যুবদের প্রশংসা এবং তৃতীয় জাতীয় যুব সংসদ উৎসব ২০২২ – এর চূড়ান্ত পর্যায়ের প্রতিনিধিদের শুভেচ্ছা জানিয়েছেন।
CG/SS/SB
(Visitor Counter : 160
বিজ্ঞানওপ্রযুক্তিমন্ত্রক
বিজ্ঞান ও প্রযুক্তি নীতি গঠনে সমাজের পিছিয়ে পড়া শ্রেণীর মতামত নেওয়া হবে
বিজ্ঞান ও প্রযুক্তি নীতি তৈরি করতে কমিউনিটি রেডিও-র সাহায্য নেওয়া হচ্ছে
নয়াদিল্লী, ১৩ আগস্ট, ২০২০
প্রথমবারের মতো ভারতে বিজ্ঞান ও প্রযুক্তি নীতি তৈরির জন্য কমিউনিটি রেডিওর সাহায্যে সমাজের পিছিয়ে পড়া মানুষদের বক্তব্য শোনা হচ্ছে। কেন্দ্রের মুখ্য বিজ্ঞান উপদেষ্টা এবং বিজ্ঞান ও প্রযুক্তি দপ্তর ২০২০ সালের বিজ্ঞান, প্রযুক্তি ও উদ্ভাবন নীতি তৈরি করছে। এক্ষেত্রে বিকেন্দ্রীকৃত ধারণার ওপর গুরুত্ব দিয়ে সমাজের প্রান্তিক মানুষদের বক্তব্য বিবেচনা করা হচ্ছে।
এই নীতি তৈরির ক্ষেত্রে কমিউনিটি রেডিওর সাহায্যে প্রায় ১৫ হাজার মানুষ তাঁদের বক্তব্য জানিয়েছেন। বিজ্ঞান ও প্রযুক্তি দপ্তরের ন্যাশনাল কাউন্সিল ফর সায়েন্স অ্যান্ড টেকনোলজি কমিউনিকেশন, প্রান্তিক মানুষদের বক্তব্য শোনার জন্য কমিউনিটি রেডিও স্টেশনগুলিকে যুক্ত করেছে। দেশে ২৯১টি কমিউনিটি রেডিও স্টেশন রয়েছে। এদের মধ্যে আঞ্চলিক বৈচিত্র, লিঙ্গ এবং প্রচারের দিকগুলি বিবেচনা করে ২৫টি বেতার কেন্দ্রকে বাছাই করা হয়েছে। কমনওয়েল্থ এডুকেশনাল মিডিয়া সেন্টার ফর এশিয়াকে এই কাজের দায়িত্ব দেওয়া হয়েছে।
এই বেতার কেন্দ্রগুলি ১৩টি ভারতীয় ভাষায় পয়লা আগস্ট থেকে ৩০শে সেপ্টেম্বর পর্যন্ত অনুষ্ঠান প্রচার করবে। এই অনুষ্ঠানগুলি প্রচারের সময় এই সমস্ত কেন্দ্র বিভিন্নভাবে যে তথ্য সংগ্রহ করবে সেই তথ্য বিজ্ঞান, প্রযুক্তি ও উদ্ভাবন নীতি তৈরিতে সাহায্য করবে। এক্ষেত্রে বিভিন্ন সম্প্রদায়ের প্রতিনিধিদের সঙ্গে গ্রুপ ডিসকাসন শুরু হয়েছে। বিজ্ঞান ও প্রযুক্তি ক্ষেত্রের মূল বিষয়গুলিকে চিন্থিত করতে একটি জনমুখী উদ্যোগ গ্রহণই এর মূল উদ্দেশ্য। এর সাহায্যে দেশের সর্বাঙ্গীন আর্থ-সামাজিক উন্নয়নের জন্য সমাজের চাহিদা বোঝা সম্ভব হবে। এছাড়াও সকলের অংশগ্রহণের মধ্য দিয়ে গণতান্ত্রিক রীতিতে এই নীতি তৈরি করা যাবে।
(CG/CB/NS
তথ্যওসম্প্রচারমন্ত্রক
প্রসার ভারতী ৭৫তম স্বাধীনতা দিবসের অনুষ্ঠান সরাসরি সম্প্রচার করবে
নতুন দিল্লি, ১৩ই আগস্ট, ২০২১
ভারত এবছর ৭৫তম স্বাধীনতা দিবস উদযাপন করার প্রস্তুতি নিচ্ছে। এর অঙ্গ হিসেবে আজাদি কা অমৃত মহোৎসবের আয়োজন করা হয়েছে।
নতুন দিল্লির লালকেল্লার প্রাকার থেকে প্রধানমন্ত্রী স্বাধীনতা দিবসের ভাষণ আকাশবাণী ও দূরদর্শনে সরাসরি সম্প্রচার হবে।
আকাশবাণী ও দূরদর্শন স্বাধীনতা দিবসের আগের সন্ধ্যায় রাষ্ট্রপতি শ্রী রামনাথ কোবিন্দের ভাষণ সন্ধ্যে ৭টা থেকে সম্প্রচার করবে।
৭৫তম স্বাধীনতা দিবসের বর্ষপূর্তিতে দূরদর্শন লালকেল্লা থেকে অনুষ্ঠানটির সরাসরি সম্প্রচার করবে। ৪০টি ক্যামেরার মাধ্যমে এই অনুষ্ঠান সম্প্রচারিত হবে।
আকাশবাণীর সবকটি জাতীয় চ্যানেল এই ধারাবিবরণীর সরাসরি সম্প্রচার করবে। দূরদর্শনের পাশাপাশি ডিডি ন্যাশনাল ইউটিউব চ্যানেলেও অনুষ্ঠানটি সম্প্রচারিত হবে।
সকলে যাতে অনুষ্ঠানের স্বাদ পেতে পারেন, তার জন্য বেশ কিছু উদ্যোগ নেওয়া হয়েছে। ভিন্ন ভাবে সক্ষমদের জন্য সরাসরি সাইন ল্যাঙ্গুয়েজে অনুষ্ঠান সম্প্রচারিত হবে। দূরদর্শনের ন্যাশনাল ইউটিউব চ্যানেল https://www.youtube.com/playlist?list=PLUiMfS6qzIMxGJdFoUqwuo7C8UBF6w1F7 – এর মাধ্যমে শ্রোতা – দর্শকরা পুরো অনুষ্ঠান দেখতে পারেন।
CG/CB/SFS
(Visitor Counter : 205